b'\n_START_ARTICLE_\nImperial College London\n_START_PARAGRAPH_\nAng Imperial College London ay isang pampublikong\xc2\xa0unibersidad sa\xc2\xa0pananaliksik na matatagpuan sa Londres, United Kingdom. Ang tagapagtatag nito, si\xc2\xa0Prinsipe Alberto, ay nagnais ng isang lugar na binubuo ng Victoria and Albert Museum, Natural History Museum, Royal Albert Hall, at\xc2\xa0Imperial Institute.\xc2\xa0Ang kanyang asawa, si\xc2\xa0Reyna Victoria, ay naglatag ng pundasyong bato para sa Imperial Institute noong 1888.\xc2\xa0Ang\xc2\xa0Imperial College London ay nabigyan ng Royal Charter\xc2\xa0noong 1907. Sa parehong taon, ang kolehiyo ay sumali sa federal na\xc2\xa0Unibersidad ng London, bago nito iniwan matapos ang isang siglo.\xc2\xa0Sa pamamagitan ng pagsanib sa ilang mga makasaysayang paaralang medikal, ang kurikulum ay pinalawak upang maisali ang medisina. Noong 2004, binuksan ni Reyna\xc2\xa0Elizabeth II\xc2\xa0ang Imperial College Business School._NEWLINE_Ang Imperial ay laging binabanggit sa pagraranggo ng mga nangungunang unibersidad sa mundo. Noong\xc2\xa02017, ito ay ika-8 sa Times Higher Education World University Rankings, ika-8 sa QS World UniversityRankings. Ang\xc2\xa0Imperial ay niraranggo sa mga pinakainobatibong unibersidad sa Europa.\xc2\xa0Ang mga kawani at alumno ay kinabibilangan ng 15 Nobel laureates, 3 Fields Medalists, 74 Fellows ng Royal Society, 84 Fellows ng Royal Academy of Engineering, at 85 Fellows ng Academy of Medical Sciences.'